recursal/SuperWikiNEXT-32B huggingface dataset:
"**Abu Muhammad**" **Abd ibn Humayd ibn Nasr Al-Kassiy** "Uning ismi **Abdulhamiddir"** ( hijriy 170 - 249 hijriy ) rivoyatchi va roviylar silsilasi muallifi.

Ilm talabi
----------

Imom, hofiz hujjat , ilm talabida yurt kezgan Abu Muhammad Abd ibn Humayd ibn Nasr Kissiy( makonga berilgan nisbat). Asl ismlari Adbulhamid. 179-yil tug'ilganlar. Rivoyat qilganlar: Ali ibn Osim al-Vasitiy, Muhammad bin Bishr al-Abdiy, Ibn Abu Fodik, Yazid bin Horun, Yahyo ibn Odam, Abu Ali Hanafiy, Abu Dovud al-Hafariy, Abdul-Razzoq, Ja’far ibn Aun, Abu Usoma, Abu Dovud At-Tayalisiy vaAbu Badr Al-Sakuni, Abdurrahmon bin Abdulloh al-Dashtaki, Salom bin Qutayba, Zayd bin al-Habob,Abdulloh bin Bakr, Umar bin Yunus al-Yamomiy, al-Voqidiy, Mudzor ibn al-Muro', Musab ibn al-Muqdam, Abu Osim va boshqa ko'plab kishilar uning buyuk tafsirida va "Musnad"ida zikr etilgan.

U kishidan Imom Muslim, Imom Termiziy, Imom Buxoriy hadis rivoyat qilganlar. Imom Buxoriy U zotdan rivoyat qiladilar: Muslim ibn Al-Hajjoj, Termiziy va Buxoriy o'zining "Sahih"idagi payg‘ambarlik dalillarini sharhlaydilar. 

Shuningdek, Abd ibn Humayddan o'g'illari Muhammad, Bakr ibn Marzbon, Shura ibn Abu Abdulloh an-Nasafiy az-Zohid, Makkiy ibn Nuh al. -Muqriy, Umar bin Muhammad bin Bujayr, Muhammad bin Abd bin Amer As-Samarqandiy va Ibrohim bin Xuzaym bin Qomir Al-Shoshiy, Abu Moaz al-Abbos bin Idris bin Al-Faraj al-Kassiy, Abu Said Xotim bin Hasan Al- Shoshiy, Al-Hasan Bin Al-Fadl Bin Abu Al-Bazzoz, Abu Umar Hafs Bin Buxash, Salmon Bin Isroil Bin Jobir Al-Xajandi, Sahel Bin Shathawayh Al-Buxoriy va Abu Said Al-Shoh Bin Jafar Bin Habib Al-Nasafiy, Abu Bakr Muhammad Bin Umar Bin Mansur Al-Koshiy, Muhammad Bin Muso Bin Al-Hudhayl Al-Nasafiy, Mahmud Bin Anbar Bin Naim Al-Azdiy Al-Nasafiy va bulardan boshqa tarjimayi hollari bizga to'liq ma'lum bo'lmagan Movarounnahr ahli ham hadis rivoyat qilganlar.

Olimlar nazdida
---------------

Abu Hotim Bustiyning "as-Siqot" kitoblarida yozilishicha Abd ibn Humayd- Abdulhamid inm Humayd ibn Kashshiy. Ilm to'plagan ulug' olimlardan. 249-yil olamdan o'tganlar. U kishi Damashqda vafot etganlari haqida yolg'on xabar berilgan.

Asarlari
--------

* Abdul ibn Homidning talqini
* Musnad Abd ibn Homid

Vafoti
------

Abd ibn Homid hijriy 249 yilda vafot etgan.

Manbalar
--------

1. ↑  , مميزات برنامج موسوعة الفقة الإسلامي
**Asadiy tusiy Abu Mansur Ali ibn Ahmad** (11-asr) — shoir va tilshunos. Ozarbayjonda yashab, fors tilida ijod etgan. Uning xalqogʻzaki ijodi yoʻlida yozilgan 9000 baytdan iborat „Gershasp-noma" (1066) dostoni mavjud. Fors ti-lining eng qadimgi izohli lugʻati „Lugʻati fors" (1060) ham A. T. qalamiga mansub. Bu lugʻatda Rudakiyning „Kalila va Dim-na", Unsuriyning „Vomiq va Azro" kabi asarlaridan ayrim baytlar keltirilgan. A. T. fors adabiyotida munozara janrini boshlab bergan shoir. Uning „Yer va osmon", „Kecha va kunduz", „Nayza va ka-mon", „Musulmon va kofir", „Arab va ajam" kabi besh munozarasi hozirgacha saqlangan.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Andrey Vasilyevich Bushkov** (ruscha: *Андрей Васильевич Бушков;* 1969-yil 13-oktyabr, Leningrad viloyati) — sovet va rus figurali uchuvchisi, Marina Eltsova bilan juftlikda konkida uchish musobaqalarida qatnashgan. Andrey Bushkov 1996-yilda jahon chempioni, 1993- va 1997-yillarda ikki karra Yevropa chempioni, uch karra Rossiya chempioni boʻlgan. Rossiyada xizmat koʻrsatgan sport ustasi. Hozir AQShda istiqomat qiladi va figurali uchish boʻyicha murabbiy boʻlib ishlaydi.

Faoliyati
---------

Andrey Bushkovning birinchi sherigi Yuliya Lyashenko boʻlib, u bilan SSSR vakili sifatida 1988-yilda oʻsmirlar oʻrtasidagi jahon chempionatida bronza medallarini qoʻlga kiritgan. Keyin Bushkov Marina Yeltsova bilan sport juftligini hosil qilgan. Juftlik 1991-yil dekabr oyida soʻnggi SSSR chempionatida uchinchi oʻrinni egallashgan. Birinchi Rossiya chempionatida (1993-yil) ular Yevgeniya Shishkova va Vadim Naumovga yutqazib, ikkinchi oʻrinni egallaganlar va oʻsha yili Yevropa chempionatida Mandi Wötzel va Ingo Shtyuerni magʻlub etib, chempionlikni qoʻlga kiritdilar.

Juftlik uchun eng muvaffaqiyatli chiqish 1996-yilda Jahon chempionatida boʻlib oʻtdi. Qisqa dastur ijrosida kichik xato tufayli muvozanatni yoʻqotish bilan ular ikkinchi oʻrinni egalladi.

Juftlik 1998-yilgi Qishki Olimpiya oʻyinlarida qatnashib, u yerda 7-oʻrinni egallagan. Qisqa dasturda Andrey xatoga yoʻl qoʻyganligi sabab avstraliyalik hakam juftlikni uchinchi oʻringa tushirdi. Andrey va Marina 1999-yilgi Rossiya chempionatida 4-oʻrinni egallagani sabab terma jamoaga kirmadilar va havaskorlik faoliyatini yakunlab, AQShga joʻnab ketishdi.

Hozirda Andrey Bushkov AQShda figurali uchish boʻyicha murabbiy sifatida ishlaydi. Xususan, u isroillik sport juftligi Haley-Enn Saks — Vadim Akolzinga murabbiylik qilgan.

Sportdagi yutuqlari
-------------------

*(M.* *Eltsova bilan)*

| Musobaqa | 1990 — 1991 ㅤ | 1991 — 1992 ㅤ | 1992 — 1993 ㅤ | 1993 — 1994 ㅤ | 1994 — 1995 ㅤ | 1995 — 1996 ㅤ | 1996 — 1997 ㅤ | 1997 — 1998 ㅤ | 1998 — 1999 ㅤ |
| --- | --- | --- | --- | --- | --- | --- | --- | --- | --- |
| Qishki Olimpiya oʻyinlari |  |  |  |  |  |  |  | 7 |  |
| Jahon chempionatlari |  |  | 6 | 3 | 4 | 1 | 2 | 6 |  |
| Yevropa chempionati |  |  | 1 |  | 4 | 4 | 1 | WD |  |
| Rossiya chempionati |  |  | 2 | 4 | 1 | 2 | 1 | 1 | 4 |
| SSSR chempionati | 4 | 3 |  |  |  |  |  |  |  |
| Gran-pri finali |  |  |  |  |  | 2 | 3 |  |  |
| Rossiya kubogi |  |  |  |  |  |  | 2 | 1 | 5 |
| Trophee Lalique |  |  |  | 2 | 1 |  |  |  | 3 |
| Skate America | 1 |  | 1 |  | 1 | 1 |  | 1 |  |
| Skate Canada International |  | 3 |  |  |  |  | 2 |  |  |
| Millatlar kubogi |  |  |  |  |  | 1 | 2 |  |  |
| NHK kubogi | 4 | 3 | 2 |  | 1 |  |  |  |  |
| Qishki Universiada | 1 |  |  |  |  |  |  |  |  |
|

* WD = tanlovdan chiqarilgan

*(Y.* *Lyashenko bilan)*

| Musobaqa | 1987 — 1988 |
| --- | --- |
| Yoshlar oʻrtasidagi jahon chempionati | 3 |

Manbalar
--------

1. ↑  „Из фигуристок в косметологи" (30-aprel 2021-yil).
2. ↑  „Утомленный Америкой. Фигурист Андрей Бушков о возвращении в Россию" (22-oktyabr 2020).
**Boqiy Jarroh Toshkandiy** — toshkentlik alloma va faylasuf.
Ism-taxallusidan maʼlum bo‘lishicha, sohibi olim, tabib bo‘lgan, shu bilan birga u shoir, musiqashunos va xattot bo‘lgan. Sharq mualliflaridan Xatib Tabriziy o‘zining «Mushkot al-masobih" („Chirog‘don") asarida aytishicha, u o‘z asarini Toshkentda Mavlono Boqiy uyida yozib tugatgan. Bu asarning mavjud 8017 raqamli qo‘lyozmasi muallif nusxasidan 1712-yili Muhammad ibn Ibrohim qo‘li bilan ko‘chirilgan. Shu bilan birga, u xattot sifatida ham anchagina kitoblar ko‘chirgan, baʼzi asarlarga sharhlar yozgan. U Balxga borib u yerda Hindistonning Ahmadobod shahriga yetib kelgan va o‘sha yerda vafot etgan. Boqiy Jarroh Toshkandiy kotiblik qilib, Davlatshoh Samarqandiyning tazkirasini ham ko‘chirgan. Qo‘lyozmada bu nusxa 1581-yili ko‘chirilgan, deb yozilgan. Manbalar xabar berishicha, Boqiy Toshkandiy bir qancha asarlarga sharhlar yozgan. Chunonchi, u „Yusuf va Zulayho" dostoniga sharh yozgan, olimlar o‘rtasida ko‘pdan sharhlanib keladigan „Odob al-munozara" asar sharhiga arab tilida hoshiya yozgan.
Maʼlumki, „Odob al-munozara"ning muallifi Abdurahmon ibn Ahmad al-Iyjiy bo‘lib, unga o‘zidan keyin ko‘p olimlar sharh bog‘lagan.
Bu asarga Mirsayyid Sharif Jurjoniydan tortib keyingi davrlarda o‘nlab olimlar sharh bog‘lagan. Ana shu sharhlarning biriga u ham hoshiya yozgan. Boqiy hoshiyasida bu sharhning kimga tegishli ekani aytilmagan. Bu o‘sha davrda mashhur bo‘lgan sharhga bog‘langan hoshiyalardan biri bo‘lgan. Boqiy Toshkandiy fors tilida anchagina ishqiy g‘azallar ham yozgan. Ammo uni turkigo‘y shoir deyishgan. Xo‘ja Xasan Nisoriyning „Muzakkir al-ahbob" („Do‘stlar yon daftari") degan kitobida Mavlono Boqiy turkigo‘y shoirlardandir - deb yozgan.
O‘zbekiston Respublikasi Fanlar akademiyasi Abu Rayhon Beruniy nomidagi Sharqshunoslik institutida saqlanayotgan qo‘lyozmada Boqiyning sheʼrlari ham yozilgan: Bu qo‘lyozma esa 1797—1809-yillar orasida ko‘chirilgan.

Manbalar
--------

1. ↑  Muhammadkarimov A*. Toshkent allomalari va tarixiy shaxslari (ikkinchi kitob)*. Toshkent: Toshkentnoma, 2009 — 55 bet.
2. ↑  Uvatov U*. Buyuk yurt allomalari*. Toshkent: Oʻzbekiston nashriyoti, 2018 — 424 bet.
**Bor nitrid**, BN — bornit azot bilan birikmasi. V2O3 ning qaytaruvchilar (kumir, magniy) bilan aralashmasini ammiak atmosferasida qizdirib yoki 2000° dan yuqrri temperaturada elementlardan olinadi; oddiy sharoitda aBN — kubik, grafitsimon oq poroshok holida boʻladi. 1350° dan yuqori temperatura va 5 GPa bosimda katalizatorlar ishtirokida BN ning grafitsimon ashaklidan olmossimon Rshakli (borazon) hosil boʻladi. Borazon yuqori temperaturaga chidamli kimyoviy barkaror birikmadir. Bor nitrid dan oʻtga gʻoyatda chidamli materiallar, yarimoʻtkazgichlar, dielektriklar, neytronlarni yutuvchi materiallar tayyorlanadi, oBN podshipniklarda quruq moy sifatida xizmat qiladi; borazon oʻta qattiq abraziv materiallar ishlab chiqarishda qoʻllaniladi.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Anjoma** (fors. — temir li-bos) — ot-ulov abzallaridagi metalli qismlarning umumiy nomi (ayil, noʻxta, uzangi, yugan, oʻmildiriq, quyushkrn kabilar). Yupqa temir tunukadan qirqib yasa-ladi. Koʻpincha A. yuziga kumush yoki ol-523tin chopila oʻrnatiladi. Buning uchun A. yuzini egovlab yoki qalamcha va bolgʻa bilan chekib, tishlar chiqariladi. Bu tishlarning oʻyiq (ariqcha)lariga mayda kumush yoki oltin simlar yotqizib, ustidan bolgʻa urilsa, simlar oʻrnashib, naqsh paydo boʻladi. Soʻngra A. yuzini silliqlab, jilo beriladi (qarang Anjomasozlik).

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Denis Gennadievich Romanenko** (mold.: *Denis Romanenco*, 1974-yil 18-noyabr) — moldaviyalik futbolchi, darvozabon, Moldaviya terma jamoasi futbolchisi, Petrokub klubi darvozabonlar murabbiyi.

Futbolchilik faoliyati
----------------------

Romanenko oʻz faoliyatini 1992-yilda Kishinyovning „Zimbru" klubida boshlab, Moldova oliy ligasida oʻynagan. U bilan ikki marta (1993, 1994) Moldova chempionligini qoʻlga kiritgan va 1995-yilda „Bugeacu Komrat" jamoasiga transfer qilingan. Oʻsha yili u Zimbruga qaytib keldi va u yerda 2004-yilgacha oʻynadi. Bu vaqt ichida u to‘rt marta Moldova chempionati (1996, 1998, 1999, 2000) va uch marta Moldova kubogi (1997, 1998, 2003) sohibi bo‘lgan. U 1998-99-yilgi chempionlik mavsumida 1154 daqiqa gol oʻtkazib yubormasdan Moldaviya ichki rekordini oʻrnatdi.

2004-yilda Romanenko Rossiyaning ikkinchi divizioni Maxachqalaning „Dinamo" jamoasi oʻyinchisiga aylandi. Denis Maxachqalada uch mavsum davomida oʻynadi, keyin esa ikkinchi liganing „Maszuk-KMW Pyatigorsk" klubi safiga oʻtdi. 2008-yil qishgi transfer oynasi vaqtida u Qozogʻistonning „Energetik Pavlodar" klubiga oʻtdi. 2009-yilda u Moldovaga qaytib, Kishinyovning „Dachiya" klubi futbolchisiga aylandi. Oʻsha yili jamoasi bilan Moldova ikkinchi oʻrinni egalladi, shundan soʻng u CSCA-Rapid Kishinyovga joʻnadi.

2010-yilda Romanenko Oʻzbekistonga borib, Oliy ligada Samarqandning „Dinamo"si va Namanganning „Navbahor" klublarida o‘ynagan. 2013-yilda u faoliyatini yakunlaganidan soʻng darvozbonlar murabbiyiga aylandi.

Terma jamoa
-----------

Romanenko Moldova terma jamoasidagi debyutini 1996-yil 9-aprelda Ukrainaga qarshi o‘yinda (2:2) o‘tkazdi. 1996-2006-yillarda u milliy terma jamoa safida 25 ta o‘yin o‘tkazgan. U 2002-yilgi Jahon chempionati saralash bosqichida asosiy darvozabon boʻlgan, ammo 2004-yilgi Evropa chempionati saralash bosqichiga ikkinchi darvozabon sifatida chaqirilgan.

Manbalar
--------

1. ↑  „Победа «Зимбру» в Кубке Молдовы 1998-го. Полные трибуны, звёзды в составе, атмосфера…". 13-iyun 2023-yilda asl nusxadan arxivlandi. Qaraldi: 13-iyun 2023-yil.
2. ↑  „"Navbahor"ning sobiq futbolchisi Denis Romanenko: "Agar Namanganda mag‘lub bo‘lsangiz, maydonga chiqmaganingiz ma’qul"". 13-iyun 2023-yilda asl nusxadan arxivlandi. Qaraldi: 13-iyun 2023-yil.
3. ↑  „Известны имена специалистов, которые войдут в тренерский штаб Сергея Клещенко". 13-iyun 2023-yilda asl nusxadan arxivlandi. Qaraldi: 13-iyun 2023-yil.

Havolalar
---------

* „Veris" klubi saytidagi profil
* Denis Romanenco Milliy futbol jamoalari maʼlumotlar bazasida (inglizcha)
**"Chegara qoʻriqchilari"** yodgorligi — Belarusning Brest viloyati, Brest shahridagi chegarachilarga bagʻishlangan yodgorlik majmuasi. 1972-yilda ochilgan „Chegara posbonlari" haykali negizida rekonstruksiyadan soʻng „Qahramonlar — chegara qoʻriqchilari" yodgorlik majmuasi yaratildi.

Tarix va tavsif
---------------

"Chegara qoʻriqchilari" monumenti Ikkinchi jahon urushi yillarida halok boʻlgan chegarachilarga bagʻishlangan. U 1972-yilda Chegara qoʻshinlari maydonida ochilgan. Yodgorlik mualliflari: haykaltarosh M.S. Altshuler, meʼmorlar A. Gorbachev, N. Milovidov. 2001-yilda Brest chegara guruhi va Belarus chegara qoʻshinlari faxriylarining shaxsiy mablagʻlari bilan „Chegara qoʻriqchilari" haykali negizida „Qahramonlarga — chegara qoʻriqchilariga" yodgorlik majmuasi yaratildi. Moskva va Butun Rossiya Patriarxi Aleksiy II tomonidan duo qilingan. 2015-yildan buyon yodgorlik kapital taʼmirdan oʻtkazilib, 2017-yilda qayta ochildi. Yodgorlik majmuasi taʼmirlandi, granit plitalar almashtirildi, zinapoyalar qayta tiklandi, yodgorlik joylashgan joy atrofi obodonlashtirildi. Hozirgi vaqtda yodgorlik majmuasida chegarachilar — Sovet Ittifoqi Qahramonlari — Andrey Mitrofanovich Kizhevatov, Garmazhap Ayurovich Garmaev, Ivan Petrovich Barsukov,Qizil Armiya askari Grigoriy Ilyich Kofanov, kapral Aleksandr Abramovich Zavidov, siyosiy ofitser oʻrinbosari Ivan Petrovich Belyayev, kichik serjant Aleksey Aleksandrovich Novikov, katta general Varlam Mixaylovich Kublashvil barelyeflari tasvirlangan sakkizta stela mavjud.

Yodgorlik majmuasi Brest shahridagi Masherov prospekti va Lenin koʻchasi kesishmasida joylashgan.

Manbalar
--------

1. 1 2 3 4  V Breste posle rekonstruksii otkrilsya memorial „Geroyam — strajam granits"
2. 1 2  Memorialniy kompleks „Geroyam — strajam granits" v Breste: otkritie posle kapremonta
3. ↑  Istoriya granitsi. Imennie zastavi

Havolalar
---------

* „Chegara qoʻriqchilariga" haykali kapital taʼmirdan soʻng ochildi
* Hammasi Ikkinchi jahon urushi haqida.[*sayt ishlamaydi*] Yodgorliklar va yodgorliklar[*sayt ishlamaydi*]
* „Chegara qoʻriqchilariga" — Brestdagi yodgorlik chegara majmuasi
**Ginesey** (yun. gyne — ayol, oikion — uy, boshpana) — gulning reproduktiv qismi, hamma mevabargchalar yigʻindisi. Bir-biri bilan qoʻshilmagan, erkin joylashgan, har biri alohida urugʻchi hosil qiladigan mevabargchalardan iborat G. apokarp G. deb ataladi. Apokarpli G. eng sodda boʻlib, magnoliya, pion va ayiqtovonlar uchun xos. Baʼzan G. bitta mevabargcha (urugʻchi)dan iborat (mas, burchoqdoshlarda). Evolyutsiya davomida mevabargchalar qoʻshilib ketib, 3 xil tipdagi senokarp G. hosil boʻladi. Yon tomonlari bilan oʻzaro qoʻshilib oʻsgan yopiq mevabargchalar (ularning urugʻ kurtagi choklari boʻylab, yaʼni uyachalar burchagida joylashgan) sinkarp G. hosil qiladi (lola). Sinkarp G.dan ayrim mevabargchalarning ajralib chiqishi, birok ular qirralarining ajralib ketmasligi tufayli parakarp G. hosil boʻladi (bodring, qovoq, lolaqizgʻaldoq). Parakarp G. bir uyali boʻlishi va urugʻkurtaklari G. devorida joylashganligi bilan sinkarp G.dan farq qiladi. Boshqa hollarda parakarp G. bevosita apokarp G.dan kelib chiqqan. Sinkarp G. tugunchasi toʻsiqlarining yoʻqolib ketishi natijasida bir uyali lizikarp G. vujudga kelgan. Oʻzaro qoʻshilib ketgan bir necha mevabargchalardan hosil boʻlgan G. murakkab urugʻchi deyiladi.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Ginandromorfizm** (yun. gyne -ayol, apeg — qaratqich kelishigi, andros — erkak va morphe — shakl, koʻrinish) — bitta organizmda har xil jinsga xos xromosomalar toʻplamiga ega boʻlgan hujayralar, toʻqimalar va organlar boʻlishi. Old-orqa, lateral va mozaik (qurama) G. mavjud.

Old-orqa G.da tananing old qismi bir jinsga, orqa qismi boshqa jinsga xos hujayra va shu jinsga mos keladigan belgilar bilan ifodalanadi. Lateral G. tananing oʻng va chap tomonida xuddi shunday farq qiluvchi belgilar boʻlishini koʻrsatadi, bu farqdanish jinsiy sistemalarni ham oʻz ichiga oladi. Mozaik G.da organizm hujayralarining koʻp qismi bir jinsga, oz qismi ikkinchi jinsga tegishli boʻladi. G. asosida gomogameta jinsli individlarda ontogenezttt turli bosqichlarida jinsiy xromosomalardan biri yoʻqolib ketishi mumkin. Bundan tashqari, ahyon-ahyonda tuxum hujayrada ikki urgʻochi pronukleusning hosil boʻlishi va ular har birining har xil jinsiy xromosomali spermiyalar bilan urugʻlanishi hamda kelgusida bunday yadroli zigotadan bitta organizmning rivojlanishi ham G.ning sababchisi boʻlishi mumkin. G. ning aniqlanishi va kelib chiqish sabablarining koʻrsatilishi jinsni xromosoma orqali aniqlanishi nazariyasini isbotlovchi dalillardan biri boʻldi.

Adabiyotlar
-----------

* OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Boyirqu** — qad. turkiy qabila. Bargʻudjin (Barguzin) daryosi havzasi (chegarasi — shim. gʻarbda Baykal koʻli, gʻarbda Sayan togʻlari)da yashab, chorvachilik, ovchilik va temirchilik bilan shugʻullangan. 5-asrda Tedi (Tele) qabilalari birlashmasiga, keyinchalik turk va uygʻur xoqonliklari tarkibiga kirgan. 8-asr boshida Gʻarbiy Turk xoqonligining soʻnggi hukmdorlariga qarshi ketmaket yurishlar qilgan. 9— 10-asrlarda bir qismi Sharqiy Turkistonga kelib joylashib, u yerda yangi tashkil topgan uygʻur xonliklarining oʻzaro urushlarida ishtirok etgan. B. xususidagi soʻnggi maʼlumotlar 14-asrga doir yozma manbalarda uchraydi.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Noumea Magenta aeroportida *Air* Caledonie samolyoti, Yangi Kaledoniya
 Isle of Pens aeroportida ATR 42-320 *Air* Caledonie
**Société Calédonienne de Transports Aériens**, **Air Calédonie** sifatida faoliyat yuritadi, Yangi Kaledoniya davlat aviakompaniyasi boʻlib, shtab-kvartirasi Noumea shahrida joylashgan, koloniyaning ichki havo transportida ishlaydi.

*Air Calédonie* Yangi Kaledoniyadagi oʻnta aeroportga rejalashtirilgan yoʻlovchi va yuk reyslarini amalga oshiradi. Aviakompaniyaning asosiy bazasi va uning tranzit markazi (hub) Noumea Magenta aeroportidir.

Tarix
-----

**Transpac** Airlines aviakompaniyasi 1954-yilda tashkil topgan va keyingi yilning 25-sentabrida oʻz faoliyatini boshlagan. 1968-yilda kompaniya oʻzining rasmiy nomini hozirgi *Air Calédonie* ga oʻzgartirdi.

1969-yilda, aktsiyalarni sotib olish va tashuvchining qarzlarini qayta moliyalashtirish boʻyicha yirik bitimdan soʻng, *Air* Caledonie'ning asosiy qismi Yangi Kaledoniya hukumatining davlat mulkiga aylandi. 2010-yil boshida aktsiyalarning 50,28 foizi xorijdagi hukumatga, 43,31 foizi orol hukumatiga, 4,43 foizi xususiy investorlarga va 2,09 foizi Fransiyaning Air France milliy aviakompaniyasiga tegishli edi.

2007-yil mart oyida kompaniya xodimlari 225 nafar xodimdan iborat edi.

Yoʻnalish tarmogʻi
------------------

2005-yil mart oyida *Air Calédonie* Yangi Kaledoniyadagi quyidagi yoʻnalishlarga rejali yoʻlovchilar qatnovini amalga oshirdi:

* Belep orollari
* qalam oroli
* Kona
* kumak
* Lifou
* Mare
* Noumea
* Ouvea
* Tiga
* La Tontouta
* Touho

Flot
----

2009-yil dekabr holatiga ko'ra *Air Caledonie* floti quyidagi samolyotlardan iborat edi  :

* 1 ATR 42-500
* 3 ATR 72-500 (bitta samolyot Air Tahiti tomonidan ijaraga olingan).

Manbalar
--------

1. ↑  «AIR CALÉDONIE CONTACTS[*sayt ishlamaydi*]Andoza:Недоступная ссылка.» Air Calédonie. Retrieved on 2 October 2009.
2. 1 2 3 4  Flight International 27 March 2007
3. ↑  Air Calédonie fleet list at ch-aviation.ch. Retrieved 2009-12-27

Havolalar
---------

* *Société Calédonienne de Transports Aériens* rasmiy veb-sayti(Fransuzcha) )
**Diftong** (yun. s11rI1Nop§o8 — qoʻsh tovushli, qoʻsh ovozli) — bir boʻgʻin hosil qiluvchi 2 fonetik unsur (un-li)dan tashkil topgan murakkab unli; shu jihati bilan monoftongyaang farq qiladi, unsurlarning biri bevosita boʻgʻin hosil qiladi, ikkinchisi esa unga ergashib keladi va boʻgʻin hosil qiluvchi hisoblanmaydi. Pasayuvchi (birinchi unli boʻgʻin hosil qiladi) va koʻtariluvchi (ikkinchi unli boʻgʻin hosil qiladi) D.lar oʻzaro farqlanadi. D. koʻpincha nemis, ingliz, ispan, fransuz, xitoy kabi tillarda uchraydi. Turkiy tillarda, xususan, oʻzbek adabiy tilida bunday unlilar yoʻq, faqat oʻzbek tilining qipchoq lahjalarida (mas, Gʻallaorol lahjasida) E. unlisining D.lashuvi kuzatiladi.

Adabiyot
--------

* Rsshetov V.V. Shoabdurahmo-nov 111. Oʻzbek dialektologiyasi, T.. 1978; Reformatskiy A.A. Vvedeniye v yaz1kovedsniye, M. 1998.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
***Aletes humilis*** — **Kolorado aletes** va **Larimer aletes** umumiy nomlari bilan maʼlum boʻlgan ziradoshlar oilasiga mansub gullaydigan oʻsimlik turi. Uning vatani Amerika Qoʻshma Shtatlardagi Kolorado shtati boʻlib; shuningdek u Vayomingdan ham topilgan. Oʻsimlik Kolorodo hududi uchun endemik tur hisoblanadi.

Tavsifi
-------

Bu oʻsimlik balandligi 10 santimetr va kengligi 20 santimetrgacha boʻlgan yostiqsimon tepalik koʻrinishiga ega. Poyasi yogʻochlashmagan va tik holda o'sadi, poyada barglari ketma-ket joylashgan. Oʻsimlik poyasining poʻstlogʻi qalin, yorqin yashil tusli barglari tishli qirralarga ega, juft patsimon tomirlangan va murakkab qirqilgan. Barglari selderey barglariga oʻxshash shuningdek barglari „sovun" hidiga ega. Qisqa toʻpguli mayda sariq gullardan tashkil topgan. Toʻpguli soyabonsimon. Odatda oʻz-oʻzidan, shamol yordamida yoki mahalliy asal arilar tomonidan changlantiriladi.

Tarqalishi
----------

Aletes humilis oʻsimligi tosh va qoyalardagi yoriqlar va chuqurchalarda oʻsadi. Yashash joyi odatda quruq boʻladi. Bu oʻsimlik ponderosa qaragʻay (*Pinus ponderosa*) va Duglas-fir (*Pseudotsuga menziesii*) ning siyrak aralashmasi hosilasidir. Yashash joyidagi boshqa oʻsimliklar orasida quaking aspen, beshbargli jar butasi kinnikinnick, oddiy archa, mum smorodina, kichik gulli alumroot, katta gulli cinquefoil, togʻ muhlayi hamda igna va ipsimon oʻtlar kiradi.

Bu tur birinchi marta 1890-yillarda Kolorado shtatining Larimer okrugida topilgan. Bugungi kunda 39 ga yaqin turlari fanga maʼlum. Aletes humilis xavf ostidagi turlar roʻyhatiga kiritilmagan boʻlsa ham tabiatda keng tarqalmagan. oʻsimlik Kolorodo shtati uchun endemik oʻsimlik hisoblanadi.

Manbalar
--------

1. 1 2 3  *Aletes humilis*.[*sayt ishlamaydi*] The Nature Conservancy.
2. 1 2 3  Moore, L. and S. Friedley. *Aletes humilis* Coult. & Rose (Colorado aletes): A Technical Conservation Assessment. Prepared for the USDA Forest Service, Rocky Mountain Region, Species Conservation Project. September 24, 2004.

Havolalar
---------

* *Aletes humilis* uchun USDA oʻsimliklar profili
**Dandiboy sagʻanasi** - soʻnggi jez davriga mansub sagʻana (mil. av. 2-ming yillikning 2-yarmi — 1-ming yillikning boshi). Qaragʻanda (Qozogʻiston) sh.dan 60 km jan.-gʻarbda, Sherboy-Nur daryosining oʻng qirgʻogʻida joylashgan Dandiboy ovulidan topilgan. Sagʻana murabba shaklli tosh devor bilan oʻralgan bir qancha qabrlardan iborat. Qabrlar ancha chuqurlikda, toʻrtburchak shaklda; devorlari harsang tosh boʻlaklaridan tiklangan, usti yogʻoch gʻoʻlalar bilan yopilgan. Ulardan qoʻlda yasalgan qadahsimon sopol idishlar, paykonlar, suyak tugmalar va tosh qurollarning turli xillari topilgan. Idishlarning sirti silliqlangan, rangi sargʻish, tirnash usulida geometrik shaklda naqsh solingan. D. s. yodgorligi Andronovo madaniyati — Qorasuq madaniyatiga oʻtish davri xususiyatlarini aks ettiradi.

Adabiyot
--------

* OʻzME. Birinchi jild. Toshkent, 2000-yil



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Koordinatalari: 41°17′01″N 69°17′54″E﻿ / ﻿41.28361°N 69.29833°E﻿ / 41.28361; 69.29833GO

**8-Mart koʻchasi** — Oʻzbekiston poytaxti Toshkent shahrida joylashgan koʻchalaridan biridir. 8-Mart koʻchasi Xalqaro xotin-qizlar kuni bayrami bilan boʻgliq boʻlib nomlangandir. Koʻcha  Inqobod mahallasining Mirobod tumanida joylashgan.

Tarixi va nomi
--------------

Koʻchaning nomi Xalqaro xotin-qizlar kun bayramiga bagʻishlanib nomlangan. Ayollar uchun maxsus bir kunni tanlash haqida ilk bor 1909-yilda soʻz yuritilgan. Bu tashabbusni AQSH sosialistik partiyasi ilgari surgan. Biroq 1910-yilda Daniya poytaxti Kopengagenda boʻlib oʻtgan sosialist ayollar konferensiyasida germaniyalik Klara Setkin ayollar uchun biror kunni belgilash tashabbusi bilan chiqadi va bu qoʻllab-quvvatlanadi. Ammo ma’lum bir sana tanlanmaydi.

8-Mart koʻchasida 21-iyulning 1961-yilida 13-raqamli tramvay liniyasi qurilgan edi. Ammo koʻchadan keyinchalik tramvay yoʻli olinib tashlandi va 2015-yilda 13-tramvay yopildi. Bir yil oʻtib esa  Toshkentda 2-may kuni tramvay liniyasi yopildi.

29-aprelning 2019-yilida soat 10:00dan 19:00gacha Toshkentning ayrim tumanlarida va koʻchalarida gaz oʻchirildi. Shu jumladan 8-Mart koʻchasida joylashgan binolar ham gazsiz qoldi. 

COVID-19 pandemiyasi vaqtida 8-Mart koʻchasida joylashgan 5-son Tumanlararo ftiziatriya dispanserida kechayu kunduz ishladi va koronavirusga chalingan bemorlarni qabul qildi.

Tavsifi
-------

Koʻcha janubiy-sharqdan, yaʼni  Eski Sarikoʻl koʻchasidan boshlanib  Fargʻona Yoʻligacha yakunlanadi. Koʻchadan  Surxon koʻchasi,  Sumbula koʻchasi,  Hamal tor koʻchasi,  Vodil koʻchasi va  Sayhun koʻchasi oʻtadi.

Mashhur binolar va inshootlar
-----------------------------

### Juft tomondan

* "Topchan" hosteli 104-uyda joylashgan.

### Toq tomondan

* 5-son Tumanlararo ftiziatriya dispanseri 59-uyda joylashgan.
* Toshonmazservis Qk qurilish mollari bozori 53-uyda joylashgan.

Manbalar
--------

1. ↑
2. ↑
3. ↑
4. ↑
5. ↑
**Abdulmalik ash-Sheroziy** (arabcha: عبد الملك الشیرازی — Abu-l-Husayn Abdulmalik ibn Muhammad ash-Sheroziy, 550/1155, Sheroz — taxminan 600/1204) — o‘rta asr matematigi va astronom olimi.

Biografiyasi
------------

Manbalarda hayotiga doir maʼlumotlar kam uchraydi. Abdulmalik ash-Sheroziy antik davr yunon matematiklari asarlarini o‘rganib tahlil qilgan va ularga arab tilida izohlar yozgan.

Hozirga qadar yetib kelgan yagona asari *„Tasaffuh al-maxrӯtāt"* hisoblanadi. Ushbu asar miloddan avval III asrning ikkinchi yarmida yashagan, ellips va giperbola kalimalarini ilk marotaba ilmiy muomalaga kiritgan, mashhur geometriya olimi Apolloniyus Pergayus (Apollonius Pergaeus) qalamiga mansub „Konika" („Konuslar") nomli asarning muxtasar shaklidir. Abdulmalik ash-Sheroziy „*Tasaffuh al-maxrӯtāt"* asarini yozishda o‘zidan avval „Konika" ustida keng ko‘lamda tadqiqot olib borgan Hilol ibn Abu Hilol al-Himsiy va Sobit ibn Qurraning *„Ilm ashkāl qutu’ al-maxrӯtāt"* nomli asarlaridan foydalangan. Abdulmalik ash-Sheroziyning mazkur asari lotin tiliga ham tarjima qilinib, 1669-yilda Kil (nemischa: Kiel) shahrida bosilgan.

Shu bilan birga, Abdulmalik ash-Sheroziy Klavdiy Ptolemey (Klaudyos Batlamyus)ning mashhur *„Almagist"* asariga ham arab tilida izoh va sharh yozgan. Lekin ushbu asar bizgacha yetib kelmagan. Mazkur asar Qutbuddin ash-Sheroziy (vafoti: 710/1311-yil) tomonidan fors tiliga tarjima qilingan va *„Durra at-tāj li g‘urra ad-dӣbāj"* nomli asarning bir bo‘limini tashkil etgan „Almagist" tarjimasi orqali maʼlum.

Hozirda *„Tasaffuh al-maxrӯtāt"ning* qo‘lyozma nusxalari Turkiyaning To‘pqopi saroyi muzeyi, Sulaymoniya kutubxonasi hamda Angliyaning Bodlean kutubxonalarida saqlanmoqda.

Adabiyotlar
-----------

1. Brockelmann. GAL. Suppl. I, 858;
2. Sezgin. GAS. III, 134;
3. Abu-l-Qosim Qurboniy. Zindagiynomai Riyoziydononi davrai Islomiy. — Tehron: 1365. 304-305;
4. Sargon Erdem. „Abdülmelik eş-Şirȃzi". TDV İA. — İstanbul: 1988. I, 272.

Manbalar
--------

1. ↑  *Ислом энциклопедияси* (oʻzbekcha,), 2020-yil. ISBN 978-9943-59-267-4.

  

|  |  |
| --- | --- |
|  | Ushbu maqolada Islom ensiklopediyasi (2020) maʼlumotlaridan foydalanilgan. |

  


|  |  |
| --- | --- |
| Alloh yozuvi | *Islom shaxsiyati haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
Fidel Kastro va Hasan Ruhoniy 2016-yilda.
**Kuba Respublikasi va Eron Islom Respublikasi oʻrtasidagi diplomatik munosabatlar** iqtisodiy va diplomatik sohalardagi faol hamkorlik bilan ajralib turadi va doʻstona aloqalar mavjud. Eron Kuba bilan ijobiy savdo balansiga ega. Har ikki hukumat 2006-yilning yanvarida Gavanada hamkorlikni mustahkamlashga doir hujjat imzolagan. Eronning sobiq prezidenti Mahmud Ahmadinejod Eron va Kuba oʻrtasidagi soʻnggi oʻttiz yillik munosabatlarni „samarali va progressiv" deb atagan.

Kuba va Eron AQShning har ikki davlatga nisbatan sanksiyalar siyosatiga qarshi kurashish uchun birgalikda harakat qilmoqda. Mamlakatlar tibbiyot va qurol-yarogʻ sohasida hamkorlik qiladi. Kuba Eronga genetik laboratoriya qurishda yordam berdi.

2006-yilning yanvar oyida Eron va Kuba savdo, bank, qishloq xoʻjaligi, sogʻliqni saqlash va madaniyat sohalarida hamkorlikni kengaytirdi. Ikki davlat shakar sanoati, baliqchilik, biotexnologiya, sport, transport, rivojlanish loyihalari, sarmoya, turizm, axborot texnologiyalari, kommunikatsiya va suv resurslari kabi sohalarda hamkorlikni kengaytirishlarini eʼlon qildilar. 2006-yilda ikki davlat oʻrtasidagi tovar ayirboshlash hajmi 5 million tonnaga yetdi.

2008-yilda Eron bir qancha loyihalarni amalga oshirish uchun Kubaga 200 million dollarlik kredit ajratdi. Ushbu mablagʻlarning katta qismi Kuba temir yoʻl tizimini yangilashga sarflandi.

Kuba Eronning tinch maqsadlarda yadro texnologiyalarini rivojlantirish dasturini qoʻllab-quvvatlaydi. Ikkala davlat ham yadro qurolini tarqatmaslik harakatida ishtirok etishini eʼlon qilgan. Kubaning sobiq prezidenti Fidel Kastro Eron „katta davlatlarga qarshi kurashish qobiliyatini kundan-kunga oshirayotgani" haqida hayrat bilan gapirgan edi.

Manbalar
--------

1. ↑  „Iran, Cuba sign banking agreement". *Islamic Republic News Agency* (19-fevral 2008-yil). Qaraldi: 8-iyun 2008-yil.
2. ↑  *Hughes, John*. „Latin America's leftist regimes get cozy with Iran". *The Christian Science Monitor* (15-fevral 2006-yil). Qaraldi: 12-iyun 2008-yil.
3. ↑  *Hughes, John*. „Latin America's leftist regimes get cozy with Iran". *Christian Science Monitor* (15-fevral 2006-yil). Qaraldi: 12-iyun 2008-yil.
**Eronda Ismoiliylar hokimyati** Saljuqiylar istilosi va feodal zug‘umlarning ortib borishi
natijasida Eronda qarama-qarshiliklar keskinlashdi. XI-XII asrlardan
saljuqiylar hokimiyatiga qarshi muxolifat diniy tarafdan o‘z asosini
topdi. Sunniylarning fikricha, shialar bid’atchi edi. Eronda XI asrdagi
Ismoiliylar harakatiningijtimoiy asoslari tadqiqotchilar tomonidan hali
to‘liq tadqiq qilinmagan. Taxminlarga ko‘ra, Ismoiliylar
hunarmandlarga, shahar kambag‘allariga va tog‘li hududlardagi
dehqonlarga tayangan. Eronga Ismoiliylar tariqatini yoygan shaxs Misr
ismoiliy xalifalarining vakili  Xasan ibn Sabboh edi. Eʼtibor va ehtiyotkorlik bilan tayyorlangan Ismoiliy
targ‘ibotchilarig‘oyaviy tayyorgarlik va uzoq tekshiruvdan
so‘ngtariqatning birinchi bosqichini bosib o‘tishgan. Barcha bosqich 7
ta bo‘lgan, eng yuqori martabaga erishganlar "tog‘lik pir" ning yaqin
yordamchilariga aylanishgan. Bunday martabaga erishganlar juda
kamchilikni tashkil qilib, ko‘pchilik birinchi yoki ikkinchi bosqichda
bo‘lgan. Shafqatsiz taʼqiblar ham ismoiliylik faoliyatining to‘xtashiga
olib kelmadi. 1092-yili ular tomonidan Nizomulmulk va keyin uning
o‘g‘li o‘ldirildi. Ismoiliylik qurbonlari ro‘yxati juda ko‘p: Fatimiylar
xalifalaridan biri, ikki Abbosiylar xalifasi, musulmon ulamolari,
amirlar, Suriyadagi salibchilar yetakchisi va boshqalar.
Vaqt o‘tgani sari Alamutdagi Ismoiliyylar hokimiyatida jiddiy
o‘zgarishlar yuz berdi, feodal aloqalar kuchaydi. Ismoiliylar yaqin
oradagi mustahkam qal’alarni zabt etdilar, dehqonlar bilan yaqin aloqa
o‘rnatdilar va karvon savdosi bilan shug‘ullana boshlashdi. Ismoiliylar
hokimiyati endilikda diniy tariqat va ismoiliylik aqidalariga bepisand
oddiy feodallarga qoldi. XIII asr boshlarida Alamut davlati oddiy
feodal davlatga aylanib qoldi.

1. ↑  Eron tarixi (o‘quv qo‘llanma). − T.: 2016
**Ali Aamada** (fransuzcha: *Ali Ahamada*; 1991-yil 19-avgust) — komoriyalik va fransuz futbolchisi, Komor orollari terma jamoasi darvozaboni. Ilgari u Fransiya yoshlar terma jamoasida oʻynagan.

Faoliyati
---------

### Klubi

Ali Aamada Tuluza futbol klubi tarbiyalanuvchisi hisoblanadi. U jamoadagi debyutini 2011-yilning 20-fevralida Fransiya chempionatining 24-turida "Renn"ga qarshi oʻyinda, uchrashuv tugashiga bir necha daqiqa qolganida Mark Vidal oʻrniga maydonga tushdi. Chempionatning 27-turidan oʻrin olgan „Lans"ga qarshi oʻyinda Aamada asosiy tarkibda maydonga tushdi (chunki jamoaning asosiy darvozaboni Matye Valverde oldingi oʻyinda qizil kartochka olgan edi) va 1-Ligadagi ilk toza golini oʻtkazdi. Aamada 31-turda „Oser"dan „Tuluza"ni magʻlubiyatga uchratganidan soʻng, nihoyat, jamoa darvozasidan joy oldi va chempionat yakuniga qadar qolgan yetti uchrashuvda faqat bitta gol oʻtkazib yubordi.

2011/12-yilgi mavsumda Ali Aamada „Tuluza" uchun barcha 38 liga oʻyinida va jamoaning Fransiya kubogidagi yagona oʻyinida oʻynadi va faqat Liga kubogi „Nitssa"ga qarshi oʻyinda Remi Riu darvozasidagi oʻrnini boy berdi.

Aamada 2012/13-yilgi mavsumni ham Tuluzaning asosiy darvozaboni sifatida oʻtkazadi. Jamoaning ikkinchi darvozaboni Olivye Blondel mavsum davomida bor-yoʻgʻi bir nechta oʻyinda maydonga tushdi, Mark Vidal esa bitta ham oʻynamadi. 2012-yil 22-sentabrda „Renn" bilan uchrashuvning beshinchi qoʻshib berilgan daqiqasida Ali Aamada jarima zarbasiga qoʻshildi va boshi bilan raqib darvozasiga gol urdi va bu „Tuluza"ni oʻyindagi magʻlubiyatdan qutqarib qoldi.

2016-yil yanvar oyida Aamada Turkiyaning „Kayserispor" klubiga oʻtdi va u bilan ikki yarim yillik shartnoma imzoladi.

U „Kongsvinger", „Brann", „Santa Koloma" klublarida ham oʻynagan.

### Terma jamoada

Ali Aamada Fransiya yoshlar terma jamoasida oʻynagan. 2011—2012-yillarda darvozabon jamoa safida 11 ta oʻyin oʻtkazgan, shu jumladan 10 tasini 2013-yilgi Yevropa chempionati saralash turnirida.

2016-yilda Aamada Komor orollari terma jamoasida oʻynashga qaror qildi. U 2016-yilning 24-martida Botsvanaga qarshi oʻyinda debyut qilgan.

Manbalar
--------

1. ↑  „«Тулуза» — «Ренн» 1:2" (fransuzcha).  Официальный сайт профессиональной футбольной лиги Франции (20-fevral 2011-yil). 11-avgust 2019-yilda asl nusxadan arxivlandi.
2. ↑  „«Тулуза» — «Сошо» 0:1" (olmoncha). *Transfermarkt.at* (5-mart 2011-yil). 25-avgust 2018-yilda asl nusxadan arxivlandi.
3. ↑  „«Ланс» — «Тулуза» 0:1" (fransuzcha).  Официальный сайт профессиональной футбольной лиги Франции (12-mart 2011-yil). 11-fevral 2018-yilda asl nusxadan arxivlandi.
4. ↑  „«Тулуза» — «Ницца» 1:2" (olmoncha). *Transfermarkt.at* (31-avgust 2011-yil). 25-avgust 2018-yilda asl nusxadan arxivlandi.
5. ↑  „Статистика выступлений игроков «Тулузы» в чемпионате Франции 2012/13" (olmoncha). *Transfermarkt.at*. 21-yanvar 2014-yilda asl nusxadan arxivlandi.
6. ↑  „«Тулуза» — «Ренн» 2:2" (fransuzcha).  Официальный сайт профессиональной футбольной лиги Франции (22-sentabr 2012-yil). 11-fevral 2018-yilda asl nusxadan arxivlandi.
**Asad Shamsul Arifin**— (1987, 4- avgust — 1990) Indoneziya ulamosi va Nahdatul Ulama asoschilaridan biri edi. 2016 yilda u Indoneziya Milliy Qahramoni deb eʼlon qilindi.

Biografiyasi
------------

### Yoshlik davri

Asad Makkadagi Haram masjidi yaqinidagi Syiib Ali shahrida Raden As’ad Syamsul Arifin sifatida Raden Ibrohim va uning rafiqasi Siti Maimunaning toʻngʻich oʻgʻli sifatida tugʻilgan. Kiai As’ad Valiy Sangsa naslidan edi, u Sunan Kudusdan boʻlgan otasi va uning onasi Sunan Ampel naslidan edi.
Olti yoshida ota-onasi uni Pondok Pesantren Kembang Kuning, Pamekasan, Maduraga olib ketdi. Uning toʻrt yoshli ukasi Abdurahmon Makkada onasining amakivachchasinikida qoldi. Besh yil oʻtgach, Asad va uning otasi Yavada islomni yoyish uchun Asembagus, Situbondoga koʻchib oʻtishdi.

### Taʼlimi

Yosh Asad Pondok Pesantren Banyuanyarda uch yil (1910-1913) oʻqidi va qoldi. Madrasa as-Savlatiyada o‘qishni davom ettirdi.

### Peasntren tuzilishi

1908 yilda Asad va uning otasi bir qancha santrilar yordamida yerni tozalab, baʼzi binolar qurdilar. U Sumberejoda joylashgan boʻlib, uni Habib Hasan Musava va Kiai Asadulla taklif qilgan.
1951 yilda As’ad otasining oʻrniga Pondok Pesantren Salafiyah Syafi’iyahga rahbarlik qildi. U madrasa (Andoza:Din ishlari vazirligi tomonidan tartibga solinadigan) va maktab (Xalq taʼlimi vazirligi qoshidagi) rasmiy taʼlim tizimini oʻzlashtirib, dehqonlarning taʼlim tizimini kengaytirdi.

Manbalar
--------

{{}
**Chuqurlik oʻlchagich** - 1) detallardagi teshiklar, oʻyiklar, rezbalarning botiklari va boshqa chuqurligini oʻlchash uchun moʻljallangan asbob. Chuqurlikning oʻlchami aniqlanadigan hisoblash qurilmasining xiliga qarab, Chuqurlik oʻlchagich shtangen, mikrometrik va indikatorli turlarga boʻlinadi. Shtangen Chuqurlik oʻlchagich asosli ramka, shtanga, mikrometrik mexanizm va nonius (darajalangan reyka) dan iborat. Uning ulchash chegarasi 320 mm gacha, bulinmasining qiymati 0,05 mm hamda oʻlchash chegarasi 500 mm gacha, bulinmasining qiymati 0,1 mm boʻlgan xillari bor (qarang Shtangensirkul). [[Mikrometrik Chuqurlik oʻlchagich asos, darajalangan sterjen, oʻlchash sterjeni, baraban, tartarak va stopor (qotirgich)dan iborat. Uning oʻlchash chegarasi 150 mm gacha, bulinmasining qiymati 0,01 mm. (qarang [[Mikrometr). Indikatorli Chuqurlik oʻlchagich asos, tutqich, indikator va ulchash sterjenidan iborat. Uning ulchash chegarasi 100 mm gacha, bulinmasining qiymati 0,01 mm. [[Mikrometrik va indikatorli Chuqurlik oʻlchagichlar almashtirib tursa boʻladigan oʻlchash sterjeni bilan taʼminlanadi. Kursatkichlar bevosita mikrometr yoki indikator buyicha hisoblanadi. Shtangen Chuqurlik oʻlchagichlarda koʻrsatkichlar bevosita darajalarga boʻlingan reykadan oʻlchanadi; 2) suvning chuqurligi oʻlchanadigan asbob (qarang Lot, Exolot).

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Atsetat tola**, atsetat ipak – atse-tilsellyulozadan olinadigan sun’iy tola. Atsetat tola 140 – 150° gacha temperaturaga bardosh beradi, bundan yukrri temperaturada deforma-siyaga uchrab, shaklini oʻzgartiradi. Atsetat tola qovushqoqligi, yumshoqligi, chiroyli-ligi, kimyoviy pishiqligi va quyosh nuri ta’siriga chidamliligi sababli sanoatda tobora koʻp ishlatilmoqda. Tarkibidagi gidroksil va atsetil guruhlarning nisbiy miqdori bilan farqlanuvchi Atsetat tola lar toʻqimachilik sanoatida koʻplab ishlatiladi. Mas, triatsetat tola asosan texnikada qoʻllaniladi, uning elektr tokini oʻtkazmaslik xususiyati barcha sun’iy va tabiiy tolalarnikidan ustun turadi. Oʻzbekistonda paxta tolasining chiqindisi –momiq asosida Atsetat tola lar ishlab chiqarish yoʻlga qoʻyilgan.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Chelak xazinasi** - Samarkand viloyati (hozirgi Payariq tumani Chelak shahri)dagi Chelak shahar xarobasidan topilgan kumush buyumlar (1961). Topilmalar 4 ta kumush idishdan iborat boʻlib, ulardan biri — sosoniylar davriga oid. Idishda, shahanshoh Peroz tasviri tushirilgan, 2idish qalin boʻlib, unda bir eftaliy zodagonining tasviri bor. Qolgan 2 idish yupqa, nozik ishlangan boʻlib, Sugʻdda qilingan. Chelak xazinasi milodiy 6-asrning oxiri — 7-asrning boshida Sugʻdda yashagan shaharlikning xonadonidan topilgan boʻlib, bu yerga aftidan bir asr muqaddam kelib qolgan. Chelak xazinasi SanktPeterburgdagi Ermitajda saqlanmoqda.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Cheklangan trafik** (inglizcha: *bandwidth cap*, *data cap* — „trafik qopqogʻi", „maʼlumot qopqogʻi") yoki **trafik limiti** deb veb trafikka qoʻyilgan cheklovga aytiladi. Internet-provayderlar trafik limitini koʻp foydalanuvchilari bor kanalga bosimni kamaytirish uchun qoʻyishadi. Xorijda shuningdek *Fair Access Policy* („odil foydalanish siyosati") yoki *Usage-based billing* („isteʼmolga asoslangan hisob") deb ham ataladi.

Cheklangan trafik internet ommalashayotgan paytlarda kiritilgan edi, hozirda aksariyat mamlakatlarda bekor qilingan. Biroq trafik limiti ayrim mamlakatlarda, jumladan Oʻzbekiston, Indoneziya, AQSh va Avstraliyada u yoki bu shaklda saqlanib qolgan.

Manbalar
--------

1. 1 2  Internet xizmatiga tariflar Wayback Machine saytida arxivlandi (2013-01-20). *Uzonline*
2. 1 2  Trafik rejalar, *Sarkor Telecom*
3. ↑  How I feel after having my data cap upped from 200MB to 5GB, *reddit*
4. ↑  Which ISPs are capping your broadband, and why? Wayback Machine saytida arxivlandi (2013-02-01). *gigaom.com*
5. ↑  How Bad Do We Really Have it? Bandwidth Caps Around the World, *maximumpc.com*

  


|  |  |
| --- | --- |
| Kompyuter | *Kompyuterlarga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
Paktia viloyati tumanlari
**Dand Aw Patan tumani** (pushtucha: *ډنډ او پټان ولسوالۍ* *xanḍ aw paṭān wulaswāley* ; forscha: ولسوالی دند و پتان) — Afgʻonistonning Paktia viloyatidagi tumani. Tuman pushtunlarning zazi qabilasi markazida joylashgan. U Pokistonning Khyber-Pakhtunkhva viloyatining Kurram tumani bilan Durand liniyasi chegarasida joylashgan.

Xavfsizlik va siyosat
---------------------

2009-yil 19-avgustda Tolibon chegara politsiyasiming nazorat oʻtkazish postiga hujum qilib, bir nafar politsiyachini oʻldirdi.

2020-yil 29-may kuni toliblar Dand Aw Patan tumanidagi chegara xavfsizlik kuchlarining nazorat postlariga bostirib kirishdi. Hujum oqibatida 14 nafar afgʻon xavfsizlik xodimi halok boʻldi, yana 3 nafari yaralandi. Hujum chogʻida ikki Tolibon isyonchisi ham oʻldirilgan. Hujum Hayit bayrami munosabati bilan Tolibon tomonidan eʼlon qilingan va 2020-yil 24-26-may kunlarigacha davom etgan uch kunlik tinchlik holati tugashidan koʻp oʻtmay sodir boʻldi.

Havolalar
---------

1. ↑  Paktia Province Tribal Map (Page 12). Naval Postgraduate School.
2. ↑  „14 security personnel killed in Paktia attack" (29-may 2020-yil).
3. ↑  „Taliban storm police outpost in Paktia, killing 14" (29-may 2020-yil).
4. ↑  „14 Border Forces Killed in ʻTaliban Attack’ Despite Ceasefire" (29-may 2020-yil).
5. ↑  „Taliban attack on Afghan border post kills 14 security forces" (29-may 2020-yil).
**Christina María Aguilera** (talaffuzi: *Kristína Mariya Agilera*; 1980-yil 18-dekabrda tugʻilgan) amerikalik qoʻshiqchi, qoʻshiqnavis, aktrisa va teleboshlovchidir. „Voice of a Generation" („Avlod ovozi") deb nom olgan Aguilera 1990-yillarning oxirida teen popni qayta jonlantirishga mas’ul boʻlgan artistlardan biri oʻlaroq eʼtirof etildi. Aguilera oʻzining vokal qobiliyatidan jinsiy aloqa, feminizm va oiladagi zoʻravonlik kabi mavzularni muhokama qilish uchun foydalandi. U, shuningdek, tez-tez oʻz imidjini qayta kashf etdi, oʻzining behayo va noanʼanaviy koʻrinishi ortidan tanildi. Uning ashulalari ommaviy axborot vositalarida xush qarshilandi va koʻplab bahslarga sabab boʻldi.

New York shahrida tugʻilib, Pennsylvaniada ulgʻaygan Aguilera faoliyatini ilk bor bolalar aktrisasi oʻlaroq boshladi va 1990-yillarda koʻplab teledasturlarda koʻrinish berdi. 1999-yilda RCA Records studiyasi bilan shartnoma imzolaganidan soʻng, u aktrisalikdan pop musiqaga oʻtdi va shu yili oʻzining ismi bilan nomlangan albomini chiqardi. Albomdagi uch ashula — „Genie in a Bottle", „What a Girl Wants" va „Come On Over Baby (All I Want Is You)" *Billboard* Hot 100da birinchi raqamni egallashdi, hatto buning ortidan Aguilera bubblegum pop artisti sifatida tanildi. Aguilera 2002-yilda karyerasini oʻzgartiruvchi albom — *Stripped*ni chiqardi; albomdagi „Dirrty" ashulasi uchun tasvirga olingan musiqiy video Aguileraning seksualligini kashf etilishi borasida koʻplab bahslarga yoʻl ochdi va bu uni oʻsmirlar idoli imidjini yoʻqotishiga olib keldi. Shunday boʻlsa-da, albomning „Beautiful", „Fighter" va „Canʼt Hold Us Down" singllari koʻplab mamlakatlar musiqiy chartlarida yuqori oʻntalikdan oʻrin oldi hamda Aguilera 2003-yilning eng muvaffaqiyatli ayol artisti oʻlaroq qayd etildi.

Aguilera ashula ijro etmoqda (Sanremo musiqiy festivali, 2006).

Diskografiyasi
--------------

Asosiy maqola: Christina Aguilera diskografiyasi
* *Christina Aguilera* (1999)
* *Mi Reflejo* (2000)
* *My Kind of Christmas* (2000)
* *Stripped* (2002)
* *Back to Basics* (2006)
* *Bionic* (2010)
* *Lotus* (2012)
* *Liberation* (2018)

Filmografiyasi
--------------

* 2010: *Burlesque*
* 2017: *The Emoji Movie*
* 2018: *Zoe*

Turnelari
---------

* Christina Aguilera in Concert (2000—2001)
* Justified & Stripped Tour (2003) (Justin Timberlake bilan)
* The Stripped Tour (2003)
* Back to Basics Tour (2006—2007)
* Liberation Tour (2018)
* The X Tour (2019)

Manbalar
--------

Havolalar
---------

|  |  |
| --- | --- |
|  | Vikiomborda ***Christina Aguilera*** haqida turkum mavjud |

* Rasmiy sayti (ingl.)
* Christina Aguilera diskografiyasi Discogsda
* Christina Aguilera IMDbda

* Biografiya portali

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* BIBSYS: 2038292
* BNE: XX1537129
* BnF: cb14027364w (maʼlumot)
* GND: 123009189
* ISNI: 0000 0000 5518 483X
* LCCN: no00000575
* MusicBrainz: b202beb7-99bd-47e7-8b72-195c8d72ebdd
* NKC: ola2002149282
* NLA: 51306965
* NLI: 004751636
* NLK: KAC201945211
* NLP id a0000003728855 yaroqsiz.
* NTA: 191154083
* SUDOC: 080712827
* en:Trove: 1524049
* VIAF: 55044411
* en:WorldCat Identities: lccn-no00000575

 |